கேள்வி: அந்தாதிகள் ஆறு (நூல்) - ஆசிரியர் சாரதிதாசன் பற்றி விளக்கவும்.
பதில்: இதன் ஆசிரியர் பெயர் சௌரிராசன். நூல்களில் பதிவேற்றியுள்ள புனைபெயர் சாரதிதாசன். இவர் திருவில்லிபுத்தூர் 1943, ஏப்பிரல், 6-ஆம் நாள் பிறந்தார். தந்தை பெயர் சடகோபய்யங்கார். தாயார் பெயர் செங்கமலம். இவரது 74 நூல்களில் 3074 பாடல்கள் உள்ளன என்று அவர் குறிப்பிட்டுள்ளார். தமிழ்நிதி சென்னை, கம்பன் கழகம் வழங்கிய விருது மரபு மாமணி புதுச்சேரிப் பாவலர் பயிற்சிப் பட்டறை மன்றம் வழங்கிய விருது போன்றவை இவர் பெற்றுள்ள விருதுகளில் சில. காந்தி என்னும் தலைப்பில் பாடிய கவியரங்கிற்கு இவர் தலைமை தாங்கியது பற்றித் தினமலர் நாளேடு குறிப்பிடுகிறது. [https://www.dinamalar.com/news_detail.asp?id=1633460 அக்டோபர் 23, 2016]
கேள்வி: அந்தாதிகள் ஆறு (நூல்) - ஸ்ரீ ஆனைமுகன் திருவந்தாதி பற்றி தகவல் சொல்.
பதில்: இது காப்புச்செய்யுள் 1, பாடல்கள் 100, நூற்பயன் கூறும் பாடல் ஒன்று - என்று 103 வெண்பாப் பாடல்களைக் கொண்டது. எடுத்துக்காட்டுக்கு இரண்டு பாடல்கள்: :வேறில்லை இங்கே விரும்பும் பிறதெய்வம் :பேறில்லை நின்புகழைப் பேசாமல் - சோறில்லை :நீரில்லை தூங்கும் நிலையில்லை நீயில்லா :ஊரில்லை ஔவியமில் ஓர் (பாடல் 91) :ஓரானை ஒற்றை மருப்பானைப் பற்பலவாம் :பேரானை யார்க்கும் பெரியானைச் - சீரானை :வெற்றித் திருவானை வேழ முகத்தானை :பற்றிப் பணிசெய் பணிந்து (பாடல் 92)
கேள்வி: அந்தாதிகள் ஆறு (நூல்) - ஸ்ரீ முருகன் அந்தாதி என்பது என்ன?
பதில்: காப்புச் செய்யுள் 1, நூற்பயன் 1, ஆகியவற்றுடன் 102 வெண்பாக்ககளைக் கொண்டது இந்த நூல். எடுத்துக்காட்டாக இரண்டு பாடல்கள்: :இங்குமில்லை அங்குமில்லை ஈறாறு கையானே :எங்குமில்லை ஈடுனக்கே யாவருமே - கொங்குமலி :தாமரைகள் ஆறில் தவழ்ந்த சரவணனே :ஏமருசீர் எம்மிறை யே (பாடல் 16) :ஏகாந்த காக இருந்துனையே யானினைக்க :மோகாந்தம் முற்றும்நீ முன்னழித்துப் - பாகார்ந்த :சொல்லி குறவள்ளி தோள்புணரும் தூயமலை :வல்லி சுத!அருள் வாய் (பாடல் 17)
கேள்வி: அந்தாதிகள் ஆறு (நூல்) - ஸ்ரீ கலைமகள் அந்தாதி பற்றி தகவல் சொல்.
பதில்: இந்த நூலில் கட்டளைக் கலித்துறை யாப்பில் அமைந்த 100 பாடல்களுடன் வெண்பாவாலான காப்புச் செய்யுள் ஒன்றும், நூற்பயன் கூறும் பாடல் ஒன்றும் உள்ளன. எடுத்துக்காட்டுப் பாடல் ஒன்று: :புருவம் சிலையாய்ப் பொலியும் அனையே!என் புந்தியிலே :கருவம் நுழையாக் கதியை அருள்வாய்! கலைமகளே! :திருவும் அறிவும் திறனுமே வந்தெனைச் சேருதற்குப் :பருவம் அறிந்து பணிகளை ஆற்றப் பணித்தருளே (பாடல் 94)
கேள்வி: அந்தாதிகள் ஆறு (நூல்) - திருமால் அந்தாதி என்பது என்ன?
பதில்: திருமாலை இந்த நூல் வெண்பாவால் போற்றுகிறது. காப்பு, நூற்பயன் பாடல்களுடன் 102 வெண்பாக்கள் இதில் உள்ளன. எடுத்துக்காட்டுப் பாடல்: :புகலாவான் போற்றிப் புகழ்வார்க்கே மற்றோர்க்(கு) :இகலாவான் இண்டைமலரச் செல்வி - அகலாத :தண்டுளவ மார்பன்தன் தாயினால் தாம்பினில்கட் :டுண்டபிரான் நற்குணங்கள் ஓது. (பாடல் 31)
கேள்வி: அந்தாதிகள் ஆறு (நூல்) - திருமகள் அந்தாதி பற்றி நீங்கள் என்ன அறிந்துள்ளீர்கள்?
பதில்: 102 வெண்பாக்களைக் கொண்டுள்ள இந்த நூலில் காப்பு, நூற்பயன் பாடல்களும் அடங்ஙகும். பாடல் - எடுத்துக்காட்டு: :துயரப் பெருவரையைத் தூளாக்கிக் காக்கும் :அயர்வை ஒழித்துள்ள அன்பை - நயந்துதரும் :நாரண நம்பிதன் நாயகியுன் கண்ணோக்கே :தாரணி மீதினில் தான்